पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर. विदेश में कमाई करके परिवार को सुख देने का सपना लेकर श्रीलंका गए मजदूर दो वक्त की रोटी के लिए हाथ फैलाने को मजबूर हो गए हैं। श्रीलंका में 40 भारतीय मजदूरों के फंसे होने की खबर है। इनमें तीन नागपुर के हैं।
सालभर पहले श्रीलंका में 132 किलोवाट की ट्रांसमिशन लाइन के नेटवर्क के लिए टावर खड़े करने और विद्युत तारों की कसाई करने के लिए भारतीय मजदूरों का सहारा लेना पड़ा। श्रीलंका सरकार ने मानव संसाधन उपलब्ध कराने वाली अंतरराष्ट्रीय कंपनी जीटीएल लंका लिमिटेड को सीलोन इलेक्ट्रिकल बोर्ड के माध्यम से कांन्ट्रेक्टर नियुक्त किया। इस कंपनी ने टावर इरेक्शन और 57 मीटर ऊंचे हाईवोल्टेज लाइन के खंभों को लगवाने के लिए मजदूर उपलब्ध कराने वाले ठेकेदारों को इसका ठेका दिया।
नागपुर की मजदूर मुहैया कराने वाली कंपनी के. परफेक्ट इंटरप्राइजेस से मजदूरों की खेप मंगाई गई। के. परफेक्ट के वसंत कालबांडे ने शहर के दो कर्मचारियों और काटोल तहसील से एक मजदूर समेत झारखंड और पश्चिम बंगाल के 40 मजदूरों को श्रीलंका भेजा। शुरुआत में वहां काम करने पर कोई समस्या नजर नहीं आई, लेकिन धीरे-धीरे जीटीएल कंपनी की अनदेखी से मजदूरों व अन्य कर्मियों को दो चार होना पड़ा। वाहुनिया से किलिनोच्ची क्षेत्र के दरम्यान विद्युत लाइन में काम करने वाले मजदूरों को बीते 2 से 3 महीनों से वेतन नहीं मिला है, जिससे उनके सामने विकट समस्या खड़ी हो गई है।
काटोल से रोजगार पाने के उद्देश्य से गए निलेश अप्पा ने फोन पर बताया कि उन्हें वेतन 2 महीने से नहीं मिला है। फिलहाल ये मजदूर श्रीलंका के हरबना जिले के जयंतीपुरा इलाके में रह रहे हैं। इन सबके बीच जब मजदूरों ने अव्यवस्था से आजिज आकर वतन लौटने की ख्वाहिश जाहिर की तो उसमें भी कई रोड़े दिखाई दिए।
के. इंटरप्राइजेस की ओर से बताया गया कि श्रीलंका पहुंचने पर कर्मचारियों को विजिटर्स वीजा दिया गया। फिर वर्किंग वीजा के लिए कंपनी ने पासपोर्ट अपने कब्जे में ले लिए।
वर्किंग वीजा के लिए नियमत: अधिकतम 21 दिन लगते हैं, लेकिन जीटीएल द्वारा पासपोर्ट मजदूरों को ये अवधि बीत जाने पर भी नहीं लौटाए गए। श्रीलंका स्थित भारतीय राजदूत से मामले की शिकायत करने के बाद मजदूरों को पासपोर्ट वापस मिले। लेकिन वसंत कालबांडे के भाई सीके चंद्रशेखर ने बताया कि कंपनी ने अभी तक कर्मचारियों को मेहनताना नहीं दिया है।
डॉ. बाबासाहेब आंबेडकर सेवा प्रतिष्ठïान के अध्यक्ष दिगंबर बागड़े के माध्यम से दैनिक भास्कर को ऐसे कुछ मजदूरों के नाम प्राप्त हुए हैं। बागड़े द्वारा फोन पर मजदूरों से संपर्क करने पर पता चला कि वहां हालात कितने खराब हो चुके हैं। संबंधित स्थितियों को लेकर दिगंबर बागड़े ने जब ई-मेल के जरिए कंपनी के राष्टï्रीय प्रमुख क्रिस्टोफर नोएल से जवाब मांगा तो उन्होंने ऐसे किसी भी बात से साफ इनकार कर दिया। बहरहाल इन सबके बीच सभी भारतीय मजदूर चाहते हैं कि सकुशल वे अपने मुल्क पहुंच जाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn